Rezilienta: Intelepciune castigata cu greu pentru a trai o viata mai buna / Resilience: Hard-Won Wisdom for Living a Better Life de Eric Greitens este lectura perfecta pentru cei care traverseaza o perioada mai grea in viata si incearca sa isi adune puterile pentru a-si reveni si a o lua de la capat. Rezilienta este lectura perfecta pentru a-ti descoperi adevaratul potential si a-l face sa se manifeste. Eric Greitens (45 de ani) este un fost membru al fortelor speciale americane Navy SEAL, filantrop, autor si politician, activand timp de un an (2017 – 2018) ca guvernator al statului Missouri. Si-a obtinut doctoratul la Universitatea Oxford si a facut cercetari si fotografii documentare cu copii si familii din Rwanda, Albania, Mexic, India, Croatia, Bolivia si Cambodgia. Este fondatorul fundatiei Mission Continues care le ofera veteranilor de razboi posibilitatea de a-si continua misiunea in cadrul comunitatilor, transformandu-le si imbogatindu-le cu resursele lor. Revista Time l-a inclus pe lista celor 100 cele mai influente persoane din lume, iar revista Fortune l-a desemnat unul dintre cei mai mari 50 de lideri din lume. Cartea este conceputa sub forma a 23 de scrisori pe care autorul Eric Greitens, fost membru al fortelor speciale ale Marinei SUA, Navy SEALs i le trimite lui Walker, un pseudonim pentru un vechi prieten de-al sau, regasit dupa multa vreme – si el fost luptator SEAL, diagnosticat cu sindrom posttraumatic - care se adapteaza mai greu la viata de familie odata intors acasa. Scrisorile autorului au scopul de a-l ajuta pe Walker sa isi regaseasca optimismul si scopul in viata, si mai ales puterea de a depasi suferinta, care face pana la urma parte din viata. Autorul vorbeste despre strategiile pe care le-a folosit el insusi, dar si alti indivizi care au trecut prin perioade dificile pentru a-si recladi vieti pline de sens in ciuda unor rani devastatoare. Fiecare dintre cele 23 de scrisori trateaza o tema diferita, precum: fericirea, modelele, identitatea, responsabilitatea, vocatia, filozofia, durerea, prietenii, mentorii, leadershipul, libertatea sau moartea si fiecare dintre ele are puterea de a-ti schimba perspectiva asupra vietii si de a te face sa iti regasesti acea motivatie solida pentru a merge mai departe, dar nu oricum, ci devenind mai bun si mai intelept ca inainte. Rezilienta e virtutea care le permite oamenilor sa treaca prin greutati si sa devina mai buni. Nimeni nu scapa de durere, frica si suferinta. Totusi, din durere poate veni intelepciunea, din frica poate veni curajul, din suferinta poate veni puterea – daca avem virtutea rezilientei. Eric Greitens apeleaza la intelepciunea vechilor greci: Socrate, Aristotel, Homer, Eschil, Sofocle, Epictet, Cato, dar si la cea a numerosi ganditori si scriitori valorosi, precum: John Stuart Mill, Rainer Maria Rilke sau Ernest Hemingway, precum si la exemplele unor indivizi care au dat dovada de o rezilienta demna de niste eroi, pentru a ne furniza incurajari menite sa ne ajute sa invatam din suferintele noastre si sa nu ne lasam doborati de ele, reamintindu-ne ca: intr-o lume fara imperfectiuni, virtutile nu ar fi necesare. Sfantul Augustin, Maica Tereza, filozoful Boetiu, Miguel de Cervantes, Feodor Dostoievski, cu totii au deprins rezilienta din experiente de viata care i-au marcat profund. Insa ei au stiut sa transforme aceste experiente intr-un castig atat pentru ei cat si pentru intreaga umanitate. Asadar, gandeste-te o clipa, ca si tu iti poti „folosi” suferinta spre binele celorlalti. Grecii recunosteau ca oamenii extraordinari pot esua teribil ramanand extraordinari si mai departe. Oamenii intelepti pot fi uneori stupizi. Oamenii curajosi pot fi lasi. Oamenii sinceri pot minti, iar cei milosi pot fi cruzi. Si pentru ca avem de-a face cu o carte care se citeste, nu se povesteste, iti prezentam mai jos cateva citate care sa te ajute sa ridici capul sus in momentele tale de cadere. Daca sunt pe placul tau si simti ca te imbarbateaza, atunci esti cu siguranta unul dintre cititorii pe care aceasta carte ii poate schimba: Nu te complace in durere. Infrunt-o. Fa-o pentru tine. Fa-o pentru familia ta. Fa-o pentru a putea sa te dezvolti si sa aduci fericire. Cei care exceleaza in munca lor au invatat sa coexiste confortabil cu esecul. Cei excelenti esueaza mai des decat cei mediocri. Ei incep mai mult. Incearca mai mult. Ataca mai mult. Maiestria sta cuminte in varful unui munte de greseli. Suntem meniti sa avem de facut o munca de seama. Daca nu ni se permite sa ne chinuim pentru ceva ce merita facut, nu ne vom dezvolta niciodata rezilienta si nu vom trai niciodata fericirea completa. Cand te simti jalnic – chiar si atunci cand simti ca vei muri – nu e finalul povestii. E momentul sa incepi sa pui intrebarile dificile. Cat din durerea ta exista in realitate? Cat e in mintea ta? Ce sta in puterea ta sa schimbi? Daca sentimentele pe care le ai te chinuie, cum le poti schimba? Nu ai de ales in privinta faptului ca esti alcoolic. Ai insa ocazia sa alegi ce fel de alcoolic vei fi: genul care isi lasa dependenta sa ii defineasca viata sau genul a carui viata e prea bogata si plina de scop pentru a fi definita de dependenta. \n Uneori, Walker, nu vei reusi sa te ridici la inaltimea propriilor standarde. Nu vei reusi sa fii cel mai bun din ceea ce esti. Bun venit in club. Oamenii rezilienti pot sa-si reaminteasca repede si eficient – sau sa le reaminteasca altii – cine sunt. In general, copiii au o capacitate mai mare de rezilienta decat adultii. Asta nu doar din cauza ca sunt mai tineri. Si nu doar din cauza ca au un corp diferit sau un creier mai maleabil. Dupa parerea mea e din cauza ca adultii au uitat cum sa esueze.” \n Viata e nedreapta. Nu esti responsabil pentru tot ce ti se intampla. Esti responsabil pentru modul in care reactionezi la tot ce ti se intampla. \n Oamenii care te cred slab iti vor oferi o scuza. Oamenii care te respecta iti vor oferi o provocare. \n Sa muncesti pentru vocatia ta nu inseamna ca viata va fi usoara. De fapt, din multe puncte de vedere, s-ar putea sa fie mai grea. Sa muncesti pentru vocatia ta nu inseamna nici ca vei fi mereu fericit. O asemenea munca este insa o necesitate absoluta pentru a trai viata infloritoare despre care ti-am scris – genul de viata in care iti poti exercita puterile vitale la maxim. \n A fi pregatit inseamna sa confrunti realitatea conform careia cursul vietii nu este intru totul sub controlul tau. A fi pregatit este o forma de modestie, incurajata de recunoasterea faptului ca putem cunoaste si controla putine lucruri. Greutatile sunt inevitabile. Oamenii rezilienti recunosc aceasta realitate. Apoi se pregatesc pentru ea, cautand sa ii faca fata cat mai bine, in conditiile stabilite de ei. \n Ceea ce conteaza in cele din urma nu este ceea ce intentionam, ci ceea ce devenim si ceea ce lasam in urma noastra. O persoana sanatoasa, infloritoare, invata sa treaca peste multe neplaceri si foarte multa durere. \n Mintea naiva isi imagineaza succesul fara efort. Mintea lasa isi imagineaza greutati si se blocheaza. Mintea rezilienta isi imagineaza greutati si se pregateste. \n Rugaciunea nu poate aduce apa pe campurile parjolite, nu poate repara un pod stricat, si nici nu poate reconstrui un oras daramat; dar rugaciunea poate uda un suflet uscat, poate repara o inima sfaramata si poate reconstrui o vointa slabita. \n Cei mai buni mentori au un instinct pentru ceea ce este important. Si daca nu vad sau nu aud un detaliu important, te vor intreba despre el. Mentorii buni (si antrenorii si profesorii) au invatat sa priveasca si sa asculte lucrurile potrivite. \n Responsabilitatea unui lider este sa lucreze inteligent cu ceea ce i se ofera si sa nu piarda timpul imaginandu-si o lume cu oameni fara cusururi si cu alegeri perfecte.” – Marc Aureliu \n O viata in care nu te ocupi de nimic si nu tii la nimeni e unul dintre cele mai grele lucruri de suportat pentru o fiinta umana. \n Cu secole in urma, scriitorii recunosteau ca cele mai bune povesti incep adesea in medias res, in mijlocul lucrurilor. Ei si-au dat seama ca timpul in povesti nu se scurge ca timpul de pe ceas. Intr-o poveste, adevaratul inceput vine atunci cand lucrurile incep sa conteze intr-un mod diferit. \n Tu esti asadar in mijlocul lucrurilor. Cine poate spune ca povestea adevarata, povestea care a contat tot timpul, nu incepe acum? Poate ca povestea ta incepe azi. \n Va veni o zi in care luminile se vor stinge pentru ultima oara, o zi in care munca, viata si iubirea se vor termina pentru totdeauna. Nimeni nu stie sigur ce se afla dincolo de acea zi. Dar daca ai trai bine, poti spera sa devii o parte dintr-o poveste pe care altii sunt mandri sa o spuna. Cu totii ne confruntam cu durerea, indoiala si dificultatile vietii. Dar avem instrumentele necesare pentru a ne controla viata. Rezilienta este o meditatie inspiratoare pentru luptatorul care se afla inlauntrul fiecaruia dintre noi. Rezilienta este o carte in care fiecare dintre noi se va regasi fie chiar si intr-o foarte mica masura. TESTIMONIALE: Ceea ce mi-a placut si am admirat dintotdeauna la Eric Greitens este ca el vede potentialul din fiecare dintre noi si ne forteaza sa il dezlantuim. Citeste aceasta carte pentru a-ti castiga propriile batalii si vei vedea de ce Eric Greitens este unul dintre americanii de seama ai timpului nostru. - J.J. Abrams, producator, regizor, scriitor Iubesc aceasta carte. Nu cunosc pe nimeni altcineva care ar fi putut scrie o carte ca aceasta. Eric Greitens are experienta vietii reale, curajul si inima pentru a ne oferi tuturor acel gen de sfat care ne poate schimba viata. Am citit-o, o recitesc si o voi oferi tuturor celor pe care ii cunosc. Asa ar trebui sa faci si tu! - Martha Raddatz, ABC News Rezilienta este o carte plina cu solutii, pasiune si compasiune. Fiecare veteran al fiecarui razboi ar trebui sa citeasca acest volum. La fel ar trebui sa faca si familiile lor. La fel ar trebui sa faca fiecare american. - Amiralul Mike Mullen